Cowboy Carter
Cowboy Carter dar vadinamas Act II: Cowboy Carter) – aštuntasis amerikiečių atlikėjos Beyoncé studijinis albumas, išleistas 2024 m. kovo 29 d. Tai – antrasis trilogijos albumas, sekantis pirmąjį, 2022 m. išleistą „Renaissance“. Albume atlikėja atlieka kantri muzikos dainas, o dainų tekstuose liečia istorines ir kultūrines temas, pasakojant apie JAV juodaodžių indėlį į šalies muziką ir kultūrą. „Cowboy Carter“ pristatyti išleisti trys singlai: „Texas Hold 'Em“, „16 Carriages“ ir „II Most Wanted“, o pats albumas pateiktas kaip radio stoties įrašas, kurį veda kantri muzikos atlikėjai Dolly Parton, Linda Martell ir Willie Nelson. Albumas susilaukė didžiulio kritikų pripažinimo ir buvo komerciškai sėkmingas visame pasaulyje. Per pirmąją savaitę JAV parduota per 407 tūkstančiai kopijų, debiutuojant pirmojoje „Billboard 200“ reitingo vietoje ir tampant aštuntuoju atlikėjos įrašu, pasiekusiu šią viršūnę. „Cowboy Carter“ taip pat pasiekė aukštas vietas daugelyje kitų šalių reitingų, tarp jų – ir pirmoji vieta Jungtinėje Karalystėje ir ketvirtoji Lietuvoje.